Romaldas Idzelevičius

Romaldas Idzelevičius (g. 1947 m. vasario 7 d. Trepkalnyje, Veiviržėnų valsčius) – Lietuvos šokėjas, treneris.

Biografija 
1949 m. kovo 25-28 dienomis operacijos "Priboj" metu kartu su tėvais buvo išvežtas į Sibirą. Kalėjo Krasnojarsko krašto lageriuose. Paleistas 1958 m. birželio 19 d. Grįžo į Lietuvą 1958 m. Apsigyveno Klaipėdos mieste.1981 m. baigė laivų inžineriją Kauno politechnikos instituto Klaipėdos fakultete. 1965–1982 m. šoko (nuo 1969 m. su žmona) Klaipėdos statybos tresto kultūros rūmų sportinių šokių kolektyve (nuo 1995 m. Klaipėdos universiteto sportinių šokių klubas Žuvėdra), nuo 1973 m. šio kolektyvo treneris, nuo 1994 m. ir pirmininkas. Nuo 1993 m. Lietuvos konservatorijos Klaipėdos fakultetų, nuo 1995 m. Klaipėdos universiteto Menų fakulteto Sportinių šokių katedros dėstytojas, nuo 2007 m. katedros vedėjas, nuo 1999 m. docentas.

1974 m. tarptautinės klasės šokėjas. 1976 m. Lietuvos Lotynų Amerikos šokių čempionas. 1975–1981 m. Lietuvos dešimties šokių vicečempionas. Jam su žmona Ona Skaistute Idzelevičiene vadovaujant, „Žuvėdra“ Europos šokių čempionatuose 1999 m., 2001 m., 2003–2004 m. ir pasaulio šokių čempionatuose 1999 m., 2002–2004 m. pelnė aukso medalius. 1995 m. suteikta sportinių šokių tarptautinio teisėjo, 1997 m. – aukščiausia sportinių šokių tarptautinio teisėjo kategorija.

Žmona Ona Skaistutė Idzelevičienė.

Įvertinimas 
 1981 m. Suteiktas LTSR kultūros žymūno vardas
 1990 m. Suteiktas LTSR nusipelniusio artisto vardas
 1997 m. Apdovanotas Lietuvos Didžiojo kunigaikščio Gedimino V laipsnio ordinu
 1999 m. Suteikta Klaipėdos universiteto I laipsnio premija ir diplomas už meninę ir mokslinę veiklą
 1999 m. Apdovanotas Kūno kultūros ir sporto departamento prie Lietuvos Respublikos Vyriausybės bronzos medaliu „Už nuopelnus Lietuvos sportui“
 2001 m. Apdovanotas Klaipėdos universiteto sidabro medaliu už pedagoginę, meninę ir mokslinę veiklą Klaipėdos universiteto 10-mečio proga.
 2001 m. Apdovanotas Kūno kultūros ir sporto departamento prie Lietuvos Respublikos Vyriausybės Atminimo medaliu
 2002 m. Apdovanotas Lietuvos nusipelniusio trenerio garbės ženklu
 2002 m. Apdovanotas Kūno kultūros ir sporto departamento prie Lietuvos Respublikos Vyriausybės medaliu „Už sporto pergales“
 2004 m. Apdovanotas Kūno kultūros ir sporto departamento prie Lietuvos Respublikos Vyriausybės medaliu „Už sporto pergales“
 2005 ir 2006 m. Suteiktas Lietuvos Metų trenerio vardas
 2006 m. Apdovanotas Kūno kultūros ir sporto departamento prie Lietuvos Respublikos Vyriausybės medaliu „Už sporto pergales“
 2007 m. Už nuopelnus Lietuvos sportui apdovanotas „Sporto garbės komandoro“ ženklu
 2007 m. Lietuvos tautinio olimpinio komiteto apdovanotas „Už nuopelnus Lietuvos olimpizmui“
 1999 m. Apdovanotas Lietuvos Didžiojo kunigaikščio Gedimino IV laipsnio ordinu
 2003 m. Apdovanotas Ordino "Už nuopelnus Lietuvai" Komandoro kryžiumi
 2007 m. Apdovanotas Lietuvos ministro pirmininko vardiniu laikrodžiu
 2005 m. Suteiktas Klaipėdos miesto Garbės piliečio vardas

Bibliografija 
 Skeiting sistema: mokomoji knyga. Klaipėda: KU leidykla, 2000 m.
 Pramoginių – sportinių šokių istorija: mokomoji knyga. Klaipėda: KU leidykla, 2004 m.

Taip pat skaitykite 
 Klaipėdos universiteto sportinių šokių klubas Žuvėdra
 Žuvėdra (ansamblis)

Nuorodos 
 Sportinių šokių ansamblio "Žuvėdra" pasirodymai Pasaulio ir Europos čempionatuose

Šaltiniai 

Lietuvos sportinių šokių šokėjai
Lietuvos sporto pedagogai
Lietuvos sportinių šokių treneriai
Lietuvos sportinių šokių teisėjai
KU dėstytojai